# Khersongo Nazioarteko Aireportua

Khersongo Nazioarteko Aireportua (ukraineraz: Міжнародний аеропорт Херсон) (IATA: KHE, ICAO: UKOH) Ukrainako Kherson hiria zerbitzatzen duen aireportu zibil eta militar bat da. Txornobaivkan dago kokaturik, Kherson Oblastean eta Khersongo ipar-mendebaldeko aldirietan. Aireportua Errusiako Indarrek 2022ko Ukrainako inbasioan harrapatu zuten urte bereko martxoaren 2an.

## Airelineak eta helmugak

2022ko otsailaren 24tik aurrera, Khersongo bidaiari-hegaldi guztiak eten egin dira, modu mugagabean.
Aurretik, honako aire-konpainia hauek aireportuan hegaldi erregularrak eta charter-hegaldiak egiten zituzten:
| Airelinea | Helmuga(k) |
| Pegasus Airlines | Istanbul–Sabiha Gökçen (2022ko azaroaren 1etik aurrera) |
| SkyUp | Antalya, Xarm el-Xeikh |
| Turkish Airlines | Istanbul |
| Ukraine International Airlines | Kiev–Boryspil |

## Estatistikak

| Urtea | Bidaiariak | Aldaketa |
| 2014 | 7,900 | |
| 2015 | 61,235 | ▲ %675.1 |
| 2016 | 62,557 | ▲ %2.2 |
| 2017 | 105,900 | ▲ %69.3 |
| 2018 | 150,100 | ▲ %41.7 |
| 2019 | 154,046 | ▲ %2.6 |

## Khersongo aire-basea

Basea, Thornobaivkkoa aireportu gisa ere ezaguna, Ukrainako Armadaren Hegazkineriaren Hegazkintza Banatuko 11. Erregimentuaren egoitza da.
2022ko Errusiako Ukrainaren inbasioan zehar lehen erasotutako Ukrainako aire-baseetako bat izan zen; hala, Errusiako Indarrek aire-basea hartu zuten Khersongo guduan zehar, urte bereko martxoaren 2an, bai eta bertan komando-postu bat antolatu ere, Ukrainako Armadak ordutik hainbat aldiz jomugan jarri duena. Martxoaren 16an, Ukrainak errusiar indarren aurkako aire-eraso bat hasi zuen aire-basearen aurka, non, gutxienez, zazpi helikoptero eta ibilgailu ugari suntsitu zituen. Ukrainako funtzionarioek esan zutenez, erasoen ondorioz Errusiako goi-mailako bi komandante hil ziren: Andrei Mordvitxev eta Jakov Rezantsev jeneralak. Martxoaren 23an, Ukrainako hedabideek satelite-bidezko irudiak aipatu zituzten, Errusiaren hegazkin militar gehienak aireportutik kendu zirela erakusten zutenak, nahiz eta tropak lurrean jarraitzen zuten oraindik.

## Oharrak

* ↑ Urtaroaren araberako charter-hegaldiak dira hauek.

## Erreferentziak

* ↑ «Ukraine airspace closed to civilian flights» www.bbc.com 24 February 2022.
* ↑ khe.aero - Schedule retrieved 10 October 2020
* ↑ «News for Airlines, Airports and the Aviation Industry | CAPA» centreforaviation.com (Noiz kontsultatua: 2022-05-28).
* ↑ «Наличие мест на рейсах» online.joinup.ua (Noiz kontsultatua: 2022-05-28).
* ↑ «Аэропорт Херсон отчитался о пассажиропотоке за 2016 год» cfts.org.ua.
* ↑ «Аэропорт Херсон на 70% увеличил пассажиропоток в 2017 году» cfts.org.ua.
* ↑ «Аэропорт Херсон нарастил на 42% пассажиропоток в 2018 году» cfts.org.ua.
* ↑ «В аэропорту Херсон обнародовали данные о работе в 2019 году» www.avianews.com 16 January 2020.
* ↑ Ukraine Army Aviation. Scramble.nl.
* ↑ (Ingelesez) Troianovski, Anton; MacFarquhar, Neil. (2022-02-23). «Ukraine Live Updates: Russia Begins Invasion From Land and Sea» The New York Times ISSN 0362-4331..
* 1 2 (Ingelesez) «Russian general Yakov Rezantsev killed in Ukraine» BBC News 26 March 2022.
* ↑ Alan Cullison; Isabel Coles; Yaroslav Trofimov. (16 March 2022). «Ukraine Mounts Counteroffensive to Drive Russians Back From Kyiv, Key Cities» The Wall Street Journal.
* ↑ (Ingelesez) «Ukraine war latest: Zelensky urges peace talks with Russia 'without delay'» BBC News 19 March 2022.
* ↑ |url=<nowiki>https://kyivindependent.com/uncategorized/satellite-imagery-shows-russia-removing-military-aircraft-from-a-key-airport/</nowiki> |access-date=26 March 2022 |work=The Kyiv Independent |date=23 March 2022}}